# Mary Katharine Brandegee

Katharine Brandegee (Tennessee, 28 d'octubre de 1844 - Berkeley, 3 d'abril de 1920) va ser una metgessa, curadora d'herbari de l'Acadèmia de les Ciències de Califòrnia, i destacada botànica estatunidenca.
Filla d'una família procedent de Missouri i Utah, abans de traslladar-se a una granja propera a Folsom, Califòrnia el 1853, el 1866 es va casar amb Hugh Curran, que va morir el 1874. Després de la mort del seu primer marit es va traslladar a San Francisco per estudiar medicina a la Universitat de Califòrnia, doctorant-se el 1878. A l'escola va estudiar botànica amb el doctor Hans Hermann Behr i va treballar amb Albert Kellogg, com a comissària de l'herbari de l'Acadèmia de les Ciències de Califòrnia càrrec que ocupà entre 1883 i 1893. Va començar a recol·lectar plantes el 1882, sovint viatjant per ferrocarril, i va herboritzar àmpliament a Califòrnia, i també a Nevada i Baixa Califòrnia. Després de la jubilació de Kellogg el 1883, va ser contractada com a curadora i va continuar la seva tasca botànica per tot l'estat, comvertint-se en una experta en la flora californiana. Fou cofundadora i editora de la revista Zoë, i va promoure la publicació del Butlletí de l'Acadèmia de Ciències de Califòrnia. El gènere Brandegea Cogn.
Es va casar amb Townshend Stith (T.S.) Brandegee, un company botànic, agrimensor, enginyer civil i col·leccionista de plantes, i plegats van passar la seva lluna de mel herboritzant des de San Diego a San Francisco. Es va fer amiga d'Alice Eastwood de Denver el 1891, i va assumir una reducció de les seves retribucions per tal que Eastwood pogués ser contractada com a conservadora de l'Herbarium el 1892. Eastwood va assumir el seu càrrec quan Brandegee va renunciar el 1894 perquè ella i Townshend poguessin mudar-se, a San Diego i dediquen el seu temps a l'estudi botànic.
A San Diego, la Brandegee va desenvolupar un ampli herbari, biblioteca botànica i jardí. Quan es van traslladar a Berkeley el 1906, van donar el seu herbari i biblioteca a la Universitat de Califòrnia, i tots dos es van oferir com a voluntaris a l'Herbarium de la Universitat.
Més de 100 espècies de l'oest nord-americà commemoren el nom de Brandegee. El seu nom anterior és commemorat per Lupinus layneae Eastw.

## Referències

* ↑ Dupree, Hunter; Gade, Marian L.; James, Edward T. (ed.). «Brandegee Mary Katharine Layne Curran». A: Notable American Women, 1607-1950: A Biographical Dictionary. Harvard University Press, 1971, p. 228-229. ISBN 978-0-674-62734-5 [Consulta: 3 maig 2020].
* 1 2 3 4 Slack, Nancy G. «Brandegee, Mary Katharine Layne Curran (28 October 1844 – 03 April 1920)». American National Biography Online. DOI: 10.1093/anb/9780198606697.article.1301940 [Consulta: 3 maig 2020].
* 1 2 «Brandegee, Mary Katharine (1844-1920)». Global Plants. JSTOR. [Consulta: 3 maig 2020].
* ↑ Yount, Lisa. «Brandegee, Mary Katharine Layne ("Kate" Katharine) (1844-1920), american botanist». A: A to Z of Women in Science and Math. Infobase Publishing, 2007, p. 35-37. ISBN 978-1-4381-0795-0 [Consulta: 3 maig 2020].
* ↑ Carter, Nancy Carol «The Brandegees: Leading Botanists in San Diego». Eden. Journal of the California Garden & Landscape History Society, Vol. 14, Núm. 4, 2011, pàg. 1-9 [Consulta: 3 maig 2020].
* 1 2 Setchell, William Albert. Townshend Stith Brandegee and Mary Katharine Layne Curran Brandegee (Vol. 13). University of California Press, 1926, p. 155-178.